**RÁMCOVÁ ZMLUVA**

uzatvorená podľa § 269 ods. 2 zákona č. 513/1991 Zb. Obchodného zákonníka

(ďalej len „**ObZ**“)

(ďalej len „**Zmluva**“)

medzi:

Objednávateľom:

Názov: Mestská časť Bratislava – Petržalka

Sídlom: Kutlíkova 17, 852 12 Bratislava

IČO: 00603201

DIČ: 2020936643

IČ DPH: SK2020936643

Bankové spojenie: Prima Banka Slovensko, a.s.

IBAN: SK41 5600 0000 0018 0059 9001

e-mail: rtc@petrzalka.sk

Konajúca prostredníctvom: Ján Hrčka, starosta

(ďalej len „**Objednávateľ**“)

a

Zhotoviteľom:

Názov: (doplniť)

Sídlom: (doplniť)

IČO: (doplniť)

DIČ: (doplniť)

IČ DPH: (doplniť)

Bankové spojenie (IBAN): (doplniť)

e-mail: (doplniť)

Konajúca prostredníctvom: (doplniť)

(ďalej len „**Zhotoviteľ**“)

(Objednávateľ a Zhotoviteľ ďalej spolu ako „**Zmluvné strany**“ alebo jednotlivo ako „**Zmluvná strana**“)

**Obsah**

[Preambula 3](#_Toc69903702)

[I. Predmet Zmluvy 3](#_Toc69903703)

[II. Podmienky vykonania Diela 3](#_Toc69903704)

[III. Odovzdanie a prevzatie Diela 5](#_Toc69903705)

[IV. Doba realizácie Diela 6](#_Toc69903706)

[V. Cena za realizáciu Diela a platobné podmienky 7](#_Toc69903707)

[VI. Zodpovednosť za vady, záruka a záručná doba 8](#_Toc69903708)

[VII. Subdodávatelia 9](#_Toc69903709)

[VIII. Sankcie 9](#_Toc69903710)

[IX. Komunikácia Zmluvných strán 10](#_Toc69903711)

[X. Trvanie a zánik Zmluvy 10](#_Toc69903712)

[XI. Osobitné ustanovenia 11](#_Toc69903713)

[XII. Záverečné ustanovenia 12](#_Toc69903714)

# Preambula

Zmluva medzi Zmluvnými stranami je uzatvorená na základe výsledku verejného obstarávania s názvom **Opravy výtlkov a chodníkov – asfaltérske práce 2021-2023,** vyhláseného Objednávateľom ako verejným obstarávateľom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „**ZVO**“), ktorým mal Objednávateľ v úmysle zabezpečiť rekonštrukciu cestných komunikácii určených pre chodcov, ktoré sú v správe Objednávateľa.

# Predmet Zmluvy

1. Predmetom Zmluvy je rekonštrukcia cestných komunikácii alebo komunikácií určených pre chodcov pozostávajúca najmä z opráv výtlkov a nerovností cestných komunikácii spôsobom a v rozsahu bližšie definovanom v Prílohe č. 2 Zmluvy (ďalej len „**Dielo**“) a z toho vyplývajúci záväzok:
	1. Zhotoviteľa vykonať pre Objednávateľa Dielo; a
	2. Objednávateľa zaplatiť Zhotoviteľovi Cenu za Dielo;

a to za podmienok stanovených Zmluvou. Bližšia špecifikácia Diela je uvedená v Prílohe č. 1 Zmluvy.

1. Dielo bude vykonané na základe čiastkových objednávok podľa vzoru nachádzajúceho sa v Prílohe č. 4 Zmluvy, podľa potrieb Objednávateľa. V čiastkových objednávkach bude presne určený rozsah Diela, termín plnenia a miesto plnenia. Termín začiatku plnenia stanovený Objednávateľom v objednávke nesmie byť určený skôr ako 3 pracovné dni odo dňa doručenia objednávky Zhotoviteľovi, ak sa Zmluvné strany nedohodnú inak. Každá objednávka Objednávateľa bude minimálne v objeme 100 ton. Ak z Objednávky vyplynie, že jej súčasťou je viacero miest plnenia, najvzdialenejšie miesta plnenia v takej objednávke od seba nebudú vzdialené viac ako 2 kilometre (podľa maps.google.com). Takto vystavené objednávky budú podkladom pre fakturáciu podľa článku V. Zmluvy. Objednávky budú písomné. Objednávky môže Objednávateľ zaslať poštou alebo elektronickou poštou na emailovú adresu Zhotoviteľa uvedenú v Zmluve. Doručením objednávky Zhotoviteľovi sa objednávka považuje za potvrdenú Zhotoviteľom.
2. Objednávateľ si vyhradzuje možnosť zadať v priamom rokovacom konaní nové stavebné práce podľa § 115 ods. 1 písm. d) ZVO. Rozsah možných nových stavebných prác je do 250.000,- Eur bez DPH. V úvahu prichádzajúce položky takto zadaných nových stavebných prác sú uvedené v prílohe č. 1 Rámcovej zmluvy v časti „Nové stavebné práce“. Výnimočne sa môže jednať aj o položky neuvedené v prílohe č. 1 Rámcovej zmluvy, avšak svojím charakterom sa bude jednať o stavebné činnosti alebo materiály, ktoré priamo súvisia so splnením predmetu zmluvy, resp. objednávky, teda s opravou výtlku alebo súvislou opravou komunikácie.

# Podmienky vykonania Diela

1. Zhotoviteľ sa zaväzuje vykonávať Dielo vo vlastnom mene, na vlastnú zodpovednosť podľa požiadaviek Objednávateľa v zmysle objednávky a za podmienok stanovených v Zmluve, v súlade s podkladmi dodanými v súlade so Zmluvou, pokynmi Objednávateľa, zápisnicami zo vzájomných rokovaní, písomnými dohodami Zmluvných strán, vyjadreniami a rozhodnutiami. Zhotoviteľ je povinný počas celej doby vykonávania Diela plniť pokyny Objednávateľa, pričom je zároveň povinný upozorniť Objednávateľa na nevhodnosť jeho pokynov. Zhotoviteľ potvrdzuje, že bol oboznámený so zámerom Objednávateľa, a že je oboznámený s podmienkami, za ktorých má Dielo vykonávať.
2. Zmluvné strany sa zaväzujú, že počas vykonávania Diela budú navzájom spolupracovať a vyvinú súčinnosť potrebnú na to, aby bolo Dielo vykonané za podmienok stanovených Zmluvou a objednávkou.
3. Zhotoviteľ je povinný Dielo vykonávať a odovzdať v zmysle príslušných osobitných predpisov a slovenských technický noriem, v rozsahu a kvalite podľa Zmluvy a v termínoch podľa objednávky.
4. Zhotoviteľ sa zaväzuje zabezpečiť doklady o kvalite materiálov, výrobkov a konštrukcií zabudovaných do Diela a použitých v rámci vykonávania Diela ako jeho súčasť, v súlade s podmienkami uvedenými v príslušných právnych predpisoch, ako aj potvrdenia a ostatné náležitosti potrebné k riadnemu užívaniu Diela (skúšky, oprávnenia, revízie a iné).
5. Objednávateľ sa zaväzuje, že dokončené práce podľa jednotlivých objednávok a zhotovené v súlade s touto Zmluvou prevezme a za ich zhotovenie zaplatí dohodnutú cenu.
6. Zhotoviteľ je povinný v súvislosti s vykonaním Diela vyhotoviť súpis skutočne vykonaných prác.
7. Zhotoviteľ je povinný počas trvania Zmluvy pravidelne predkladať Objednávateľovi správy o vykonaných aktivitách vo formáte určenom Objednávateľom. V prípade rozporu predkladanej správy so skutočným stavom vykonávania Diela alebo so Zmluvou, je Zhotoviteľ povinný v lehote určenej Objednávateľom tento rozpor odstrániť.
8. Činnosti súvisiace s predmetom tejto Zmluvy bude Zhotoviteľ realizovať počas platnosti tejto Zmluvy, a to v priebehu celého kalendárneho roka v pracovných dňoch, dňoch osobného voľna ako i vo sviatočných dňoch, podľa aktuálneho stavu komunikačnej siete v danom ročnom období za účelom zaistenia plynulej a bezpečnej cestnej premávky.
9. Počas prác sa Zhotoviteľ zaväzuje dodržiavať ustanovenia vyhlášky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Zhotoviteľ zodpovedá za BOZP a PO svojich pracovníkov na stavbe.
10. Zhotoviteľ je zodpovedný za to, že fyzické osoby, prostredníctvom ktorých bude Zhotoviteľ vykonávať Dielo, budú mať doklady o absolvovaní predpísaných školení o bezpečnosti a ochrane zdravia pri práci a o požiarnej bezpečnosti, lekárske potvrdenia o vyhovujúcom zdravotnom stave pre vykonávané činnosti a preukazy spôsobilosti na výkon vybraných činností. Zhotoviteľ je povinný na výzvu Objednávateľa predložiť kópie týchto dokladov.
11. Zhotoviteľ je povinný zabezpečiť jednotlivé pracoviská staveniska proti možnosti vzniku úrazu alebo škody počas vykonávania Diela, ako aj po ukončení každej pracovnej zmeny. Objednávateľ odovzdá Zhotoviteľovi stavenisko na mieste plnenia uvedenom v objednávke a v deň uvedený v objednávke ako termín začatia realizácie prác. O odovzdaní staveniska sa medzi Objednávateľom a Zhotoviteľov spíše preberací protokol. V prípade ak Objednávateľ nesplní svoje povinnosti uvedené v bode 16 tohto článku, odovzdanie staveniska bude uskutočnené v deň splnenia s týchto povinností. Termín skončenia realizácie prác uvedený v objednávke sa predlžuje o počet dní, o ktoré nebolo možné prevziať stavenisko.
12. Pri realizácii stavebných prác je Zhotoviteľ povinný počínať si s odbornou starostlivosťou, chrániť záujmy a majetok Objednávateľa a tretích osôb a v maximálnej možnej miere obmedziť negatívne dopady predmetnej činnosti na okolie. Zhotoviteľ zabezpečí počas realizácie prác maximálne možné zamedzenie prašnosti a hlučnosti, ochranu zelene a je povinný na stavenisku udržiavať poriadok a čistotu. Zhotoviteľ sa zaväzuje zabezpečiť počas vykonávania Diela ochranu staveniska pred vstupom cudzích osôb. Počas vykonávania prác Zhotoviteľ za účelom ochrany zelene zabezpečí pokrytie trávnikov separačnou vrstvou, alebo vykoná iné opatrenia, aby nedochádzalo k poškodzovaniu trávnikov materiálom a/alebo mechanizmami použitými na vykonanie prác alebo odstraňovaným materiálom. Po ukončení prác je Zhotoviteľ povinný vyčistiť stavenisko a odviezť stavebný odpad na miesto na to určené.
13. Zhotoviteľ sa zaväzuje zabezpečiť sám alebo prostredníctvom oprávnenej tretej osoby nakladanie s odpadmi, v súlade so zákonom č. 79/2015 Z. z. o odpadoch a o zmene a doplnení niektorých zákonov, v znení neskorších predpisov, vzniknutými v súvislosti s vykonávaním Diela.
14. Zhotoviteľ sa zaväzuje strpieť výkon kontroly Objednávateľa súvisiacej s dodávaným tovarom, prácami a službami kedykoľvek počas trvania Zmluvy, a to oprávnenými osobami Objednávateľa a poskytnúť im všetku potrebnú súčinnosť. Zhotoviteľ je povinný vopred vyzvať Objednávateľa na kontrolu realizovaných prác, ktorých kvalitu nie je možné overiť po ukončení realizácie týchto prác. Objednávateľ je povinný preveriť tieto práce do 1 (jedného) pracovného dňa od vyzvania, ak sa Zmluvné strany nedohodli inak.
15. Objednávateľ sa zaväzuje poskytnúť Zhotoviteľovi potrebné spolupôsobenie, spočívajúce najmä v poskytovaní vysvetlení, upresňovaní a doplňovaní údajov a podkladov, ako aj v zaujatí stanovísk a v prijímaní rozhodnutí pri vzájomných rokovaniach.
16. Objednávateľ sa zaväzuje, že zaistí Zhotoviteľovi prístup k objektom, na ktorých ma byť Dielo vykonané, zabezpečí Zhotoviteľovi stavenisko v takom stave aby bol možný bezproblémový výkon prác podľa tejto Zmluvy a umožní mu vykonávať práce v pracovných dňoch aj v dňoch pracovného pokoja.
17. Zmluvné strany sa dohodli, že v prípade ak bude charakter prác vyžadovať tvorbu projektovej dokumentácie, je Objednávateľ povinný projektovú dokumentáciu zabezpečiť.
18. Zabezpečenie povolenia, vyjadrenia dotknutých orgánov štátnej a verejnej správy, vyznačenia všetky inžinierskych sietí, ktoré musia overiť a potvrdiť ich správcovia a ďalšie potrebné povolenia pre realizáciu riadneho a včasného plnenia podľa tejto Zmluvy zabezpečí Objednávateľ. Povinnosti Objednávateľa spočívajúca v zabezpečení projektu organizácie dopravy uvedenej v bode 20 tohto článku, tým nie je dotknutá..
19. V prípade potreby sa Objednávateľ zaväzuje predložiť Zhotoviteľovi pri preberaní staveniska právoplatné stavebné povolenie. Zhotoviteľ je povinný označiť stavenisko informačnou tabuľou v zmysle stavebného zákona.
20. V prípade ak to bude pri realizácii Diela potrebné, Zhotoviteľ zabezpečí projekt organizácie dopravy a prenosné dopravné značky požadovanej kvality v zmysle zákona č. 8/2009 Z. z. o cestnej premávke a o zmene a doplnení niektorých zákonov, v znení neskorších predpisov (ďalej len „ZCP“) a vyhlášky 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov a v čase realizácie prác je Zhotoviteľ povinný tieto dopravné značky vhodne a v súlade s príslušnými právnymi predpismi a projektom organizácie dopravy osadiť na komunikáciách v zmysle zabezpečenia plynulosti a bezpečnosti cestnej premávky. Projekt organizácie dopravy musí byť odsúhlasený objednávateľom ako cestným správnym orgánom a Krajským dopravným inšpektorátom Policajného zboru Bratislava. Zhotoviteľ je povinný projekt organizácie dopravy predložiť na schválenie v operatívnej komisii pre určovanie dopravných značiek a dopravných zariadení Magistrátu hl. mesta SR Bratislavy. V prípade ak pri realizácii Diela dôjde k narušeniu (poškodeniu/zničeniu) vodorovného alebo zvislého dopravného značenia, Zhotoviteľ je pred odovzdaním Diela povinný obnoviť pôvodné dopravné značenie.
21. Odo dňa prevzatia staveniska od Objednávateľa je Zhotoviteľ povinný viesť stavebný denník v zmysle stavebného zákona a príslušnej vykonávacej vyhlášky. Stavebný denník musí byť trvale prístupný Objednávateľovi a kontrolným orgánom na dohodnutom mieste na stavenisku. Vedenie stavebného denníka sa končí dňom, keď sú odstránené všetky vady a nedorobky Diela.
22. Objednávateľ je oprávnený požadovať voči Zhotoviteľovi počas realizácie prác zmeny, ktoré sa ukážu ako potrebné, resp. nevyhnutné alebo primerané za účelom zlepšenia technických parametrov úžitkových vlastností diela. Zmeny Objednávateľ prerokuje so Zhotoviteľom pri každom uplatnení.
23. Zhotoviteľ je na základe požiadavky Objednávateľa povinný zmeniť postup vykonávania práca je povinný akceptovať rozhodnutie Objednávateľa pri určení priority realizácie Diela.

# Odovzdanie a prevzatie Diela

1. Odovzdanie a prevzatie Diela na základe príslušnej objednávky sa uskutoční ihneď po jeho riadnom vykonaní v termíne podľa objednávky. Riadnym zhotovením a ukončením prác sa rozumie taký stav prác, v ktorom majú ukončené práce všetky vlastnosti vyplývajúce zo Zmluvy, vypracovanej dokumentácie, právnych a technických predpisov, čo predstavuje stav, na základe ktorého je možné v zmysle platných právnych a technických predpisov a noriem ukončené práce a všetky ich súčasti riadne užívať.
2. Ak Zhotoviteľ pripraví práce na odovzdanie pred dohodnutým termínom, zaväzuje sa Objednávateľ tieto práce prevziať v skoršom termíne.
3. Pri odovzdaní a prevzatí Diela Zhotoviteľ Objednávateľovi predloží všetku dokumentáciu, ktorá je potrebná na prevzatie a na užívanie Diela.
4. O odovzdaní a prevzatí Diela Objednávateľom Zmluvné strany vyhotovia odovzdávací a preberací protokol. Podpísaním odovzdávacieho a preberacieho protokolu bez výhrad oprávnenými zástupcami Zmluvných strán je preberacie konanie ukončené a Dielo sa bude považovať za riadne zhotovené a odovzdané Objednávateľovi. Protokol o odovzdaní a prevzatí prác bude obsahovať súpis vykonaných prác, hodnotu zádržného, popis zistených vád, prípadne konštatovanie, že dielo bolo prevzaté bez vád, začatie plynutia záručnej doby. Podpísanie Preberacieho protokolu bez výhrad oprávňuje Zhotoviteľa predložiť Objednávateľovi faktúru na zaplatenie Ceny za Dielo v súlade s článkom V. Zmluvy. Vlastnícke právo a nebezpečenstvo škody prechádza na Objednávateľa okamihom riadneho prevzatia Diela bez výhrad Objednávateľom.
5. Po riadnom dokončení a odovzdaní Diela, t.j. bez vád a nedorobkov Objednávateľovi Zhotoviteľ najneskôr do 3 (troch) Pracovných dní, ak Objednávateľ neurčí inak:
6. odovzdá príslušné stavenisko vypratané a upravené do pôvodného stavu alebo podľa dohody Zmluvných strán; a
7. predloží Objednávateľovi na odsúhlasenie súpis skutočne vykonaných prác, ktorý bude podkladom pre fakturáciu; Objednávateľ je povinný vyjadriť sa k predloženému súpisu prác v lehote 7 pracovných dní.
8. V prípade ak bude predložený súpis skutočne vykonaných prác obsahovať nedostatky, alebo chybné údaje, Objednávateľ, v lehote určenej na vyjadrenie, vráti Zhotoviteľovi predložený súpis prác na opravu spolu s uvedením informácie, ktorú pokladá za nesprávnu. Zhotoviteľ je povinný odstrániť nesprávnosti v súpise prác v lehote 3 dní odo dňa vrátenia Objednávateľom. Po odstránení nesprávnosti Zhotoviteľ predloží opravený súpis prác Objednávateľovi. Objednávateľ je povinný vyjadriť sa k predloženému opravenému súpisu prác v lehote 7 pracovných dní.
9. V prípade ak sa Objednávateľ k predloženému súpisu skutočne vykonaných prác alebo k predloženému opravenému súpisu skutočne vykonaných prác nevyjadril v lehote 7 pracovných dní odo dňa predloženia, má sa za to , že s ním Objednávateľ súhlasí.
10. Ak budú počas preberacieho konania zistené akékoľvek vady Diela, Objednávateľ si vyhradzuje právo odmietnuť prevzatie Diela. Zmluvné strany sa dohodli, že vykonané Dielo má vady, ak nezodpovedá požadovanej kvalite, požadovanému rozsahu, alebo účelu Zmluvy.
11. V prípade, ak Dielo vykazuje drobné vady, ktoré nebránia jeho riadnemu užívaniu, môže Objednávateľ Dielo prevziať. Súpis drobných vád bude zaznamenaný v Preberacom protokole s uvedením termínu ich odstránenia. Vady uvedené v Preberacom protokole sa považujú za odstránené podpisom protokolu o odstránení týchto vád.
12. Zhotoviteľ je povinný odstrániť bez zbytočného odkladu prípadné vady Diela, ktoré Objednávateľ nezistil pri preberacom konaní, aj po termíne splnenia všetkých záväzkov.

# Doba realizácie Diela

1. Práce špecifikované v čl. I. tejto Zmluvy budú realizované v termínoch:
* **začatie realizácie Diela:** podľa termínov bližšie špecifikovaných v jednotlivých objednávkach,
* **ukončenie Realizácie Diela:** podľa termínov bližšie špecifikovaných v jednotlivých objednávkach,
1. Zhotoviteľ sa zaväzuje začať s realizáciou Diela v termínoch podľa článku II. Zmluvy po doručení objednávky Objednávateľa, resp. v termíne, ktorý mu Objednávateľ v objednávke určí. Zhotoviteľ sa zaväzuje ukončiť práce realizované na základe konkrétnej objednávky v termíne určenom Objednávateľom v objednávke, resp. po dohode s Objednávateľom v inom primeranom termíne zodpovedajúcom technickej náročnosti realizovaných prác. Termín dodania Diela musí byť Objednávateľom primeraný náročnosti realizácie Diela. V prípade ak v dohodnutom termíne nedôjde k splneniu objednávky zo strany Zhotoviteľa, má Objednávateľ právo vykonať objednané práce sám alebo prostredníctvom inej osoby ako Zhotoviteľa. V prípade využitia na realizáciu objednávky inej osoby ako Zhotoviteľa, v dôsledku nesplnenia povinností Zhotoviteľa, je Zhotoviteľ povinný nahradiť Objednávateľovi cenu za realizáciu objednávky prevyšujúcu cenu za realizáciu objednávky podľa tejto Zmluvy.
2. Dodržanie času plnenia zo strany Zhotoviteľa je závislé od riadneho a včasného spolupôsobenia Objednávateľa dohodnutého v tejto Zmluve. Zhotoviteľ nie je v omeškaní s realizáciou Diela, ak pre nevhodné klimatické podmienky (napr.: silný dážď, nízke denné teploty a pod.) nemôže dodržať technologický postup predpísaný výrobcom stavebných materiálov, prípadne ak je vykonávanie prác počas nevhodných klimatických podmienok v rozpore s STN, STN EN a príslušnými TKP a TP vzťahujúcimi sa na Dielo. Nevhodnosť klimatických podmienok je Zhotoviteľ povinný zaznamenať zápisom stavebnom denníku a písomne oznámiť Objednávateľovi spolu s uvedením odkazu na právnu normu alebo technickú normu, ktorá znemožňuje realizáciu predmetu Zmluvy. Zhotoviteľ bezodkladne po skončení pretrvávania nevhodných klimatických podmienok písomne oznámi Objednávateľovi skončenie nevhodných klimatických podmienok a návrat k realizácii predmetu Zmluvy. O obdobie nevhodnosti klimatických podmienok sa predlžuje Zhotoviteľovi termín na zhotovenie prác. V prípade, že Objednávateľ nesúhlasí s písomným oznámením o nevhodnosti klimatických podmienok oznámených podľa predchádzajúcej vety, písomne o tom upovedomí Zhotoviteľa, ktorý je povinný pokračovať vo vykonávaní Diela.

# Cena za realizáciu Diela a platobné podmienky

1. Cena za realizáciu Diela dohodnutého v jednotlivých objednávkach bude stanovená ako súčin množstva a jednotkových cien položiek za požadované stavebné práce, ktorých zoznam je Prílohou č. 1 k tejto Zmluve.
2. V zmysle platnej cenovej ponuky sú dohodnuté jednotkové ceny, ktoré sú uvedené v Prílohe č. 1 tejto Zmluvy a sú výsledkom verejného obstarávania. Jednotkové ceny sú uvedené bez DPH. K cene bude účtovaná aktuálna sadzba DPH.
3. Jednotkové ceny jednotlivých položiek sú pevné a nemenné po celú dobu trvania Zmluvy tak, ako sú uvedené v ponuke uchádzača, ktorá bola vypracovaná na základe výkazu výmer poskytnutého verejným obstarávateľom.
4. Cena za realizáciu Diela zahŕňa všetky náklady Zhotoviteľa, ktoré Zhotoviteľovi vznikli v súvislosti so zhotovením Diela, najmä:
	1. náklady na riadne zhotovenie a ukončenie prác, dane, clá, licenčné poplatky, odvody;
	2. náklady na úhradu spotrebovaných energií;
	3. náklady opatrení na ochranu životného prostredia, zabezpečenie bezpečnosti a odstránenia odpadov; náklady na prepravu a skládku materiálov;
	4. náklady na skúšky a vyhodnotenie akosti, náklady na skúšobné merania, kontroly, odborný dozor, meracie zariadenia, vzorky a odborné posudky;
	5. náklady spojene so zárukou
	6. náklady na ostatné činnosti v tejto Zmluve výslovne neuvedené potrebné pre vykonanie Diela podľa tejto Zmluvy.
5. Zhotoviteľ sa nemôže odvolávať na svoje chyby, opomenutia a omyly alebo akúkoľvek príčinu za účelom žiadania zvýšenia ceny.
6. Cena za dielo je stanovená v zmysle zákona č. 18/1996 Z. z. o cenách, v znení neskorších predpisov ako maximálna Zmluvná cena.
7. Právo na vystavenie faktúry a zaplatenie ceny za realizáciu prác vzniká Zhotoviteľovi riadnym dokončením prác, ich protokolárnym odovzdaním Objednávateľovi a odsúhlasením súpisu vykonaných prác podľa čl. III ods.5 tejto Zmluvy.
8. Podkladom pre úhradu ceny za realizáciu prác bude faktúra vystavená Zhotoviteľom, doložená súpisom vykonaných prác, protokolom o odovzdaní a prevzatí prác a ďalšími dokladmi podľa článku III. Zmluvy. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „**ZoDPH**“), evidenčné číslo Zmluvy, pod ktorou je Zmluva evidovaná Objednávateľom. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Zhotoviteľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
9. Riadne vystavená faktúra je splatná v lehote 30 dní odo dňa jej doručenia Objednávateľovi. Na prípadne kratšie uvedenú dobu splatnosti na faktúre sa neprihliada.
10. Cena za Dielo sa považuje za zaplatenú dňom odpísania fakturovanej sumy vo výške Ceny za Dielo z účtu Objednávateľa na účet Zhotoviteľa uvedený v záhlaví Zmluvy.
11. Ak bude Zhotoviteľ zverejnený v Zozname platiteľov DPH, u ktorých nastali dôvody na zrušenie registrácie v zmysle ZoDPH, Objednávateľ neuhradí Zhotoviteľovi sumu DPH uvedenú na faktúre. Sumu DPH uhradí Objednávateľ Zhotoviteľovi na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.

# Zodpovednosť za vady, záruka a záručná doba

1. Zhotoviteľ poskytuje na Dielo záruku 24 mesiacov, pričom záručná doba začína plynúť odo dňa riadneho odovzdania a prevzatia Diela uvedenom v preberacom protokole podľa čl. III. Ods. 4 tejto Zmluvy. Záručná doba sa predlžuje o dobu odo dňa uplatnenia reklamácie po deň odstránenia vád na odovzdanom Diele.
2. Zhotoviteľ ručí za to, že vykonané Dielo bude mať počas celej záručnej doby vlastnosti dohodnuté Zmluvou, zodpovedajúce osobitným predpisom a slovenským technický normám, že vykonané Dielo bude bez vád, ktoré by rušili alebo znižovali hodnotu alebo schopnosť jeho používania k určeným účelom.
3. Vykonané Dielo má vady, ak nezodpovedá požadovanej kvalite a/alebo nezodpovedá požadovanému rozsahu.
4. Zhotoviteľ zodpovedá za riadne a včasné plnenie záväzkov vyplývajúcich zo Zmluvy. Zhotoviteľ zodpovedá aj za skryté vady Diela, ktoré Objednávateľ zistil po prevzatí Diela. Objednávateľ je povinný Zhotoviteľovi písomne oznámiť vadu Diela bezodkladne po tom, čo ju zistil, pričom v oznámení popíše chyby a uvedie ako sa prejavujú.
5. Na základe písomnej reklamácie Objednávateľa podľa predchádzajúceho bodu je Zhotoviteľ povinný na svoje náklady a bez zbytočného odkladu odstrániť počas záručnej doby reklamované vady Diela, a to aj v prípade, ak sa domnieva, že za reklamované vady Diela nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Diela Zhotoviteľ.
6. Zhotoviteľ je povinný začať s odstraňovaním vád Diela bezodkladne, havarijné stavy ohrozujúce zdravie a bezpečnosť ľudí do 24 hodín, najneskôr však do 2 (dvoch) Pracovných dní odo dňa doručenia písomnej reklamácie Objednávateľa Zhotoviteľovi. Lehotu na odstránenie vád Diela určí Objednávateľ písomne, pričom Zhotoviteľ je povinný odstrániť vady Diela v dohodnutej lehote, inak do 25 (dvadsiatich piatich) Pracovných dní odo dňa doručenia písomnej reklamácie Objednávateľa Zhotoviteľovi. Nedodržanie lehoty pre odstránenie vád podlieha Zmluvnej pokute vo výške 0,5 % z celkového objemu objednaných prác za každý deň omeškania. Uplatnením Zmluvnej pokuty nie je dotknuté právo Objednávateľa na náhradu škody.
7. Objednávateľ si vyhradzuje právo znížiť výplatu každej faktúry a zadržať 5 % fakturovanej sumy Diela (ďalej len „**zádržné**“) na zabezpečenie svojich práv na riadne plnenie povinností Zhotoviteľa zo Zmluvy. Zádržné môže byť Zhotoviteľovi vyplatené najskôr po 24 mesiacoch odo dňa podpisu odovzdávacieho a preberacieho protokolu podľa článku III. ods. 4. Zmluvy
8. Objednávateľ môže použiť zádržné na zabezpečenie akýchkoľvek finančných nárokov Objednávateľa voči Zhotoviteľovi.
9. Pokiaľ Zhotoviteľ nesplní svoju povinnosť odstrániť vady Diela v lehote stanovenej podľa tohto článku, je Objednávateľ oprávnený dať tieto vady Diela odstrániť tretej osobe na náklady Zhotoviteľa, pričom Objednávateľ nie je viazaný jednotkovými cenami uvedenými v tejto Zmluve a za účelom zaplatenia vzniknutých nákladov je oprávnený použiť sumu zádržného vo výške účelne vynaložených nákladov. Takýmto postupom Objednávateľa alebo inej oprávnenej osoby nie je dotknutá záruka poskytnutá Zhotoviteľom ani nárok Objednávateľa na Zmluvnú pokutu podľa predchádzajúceho bodu a to až do doby odstránenia vady Diela.
10. Zadržanú čiastku podľa článku VI. ods. 7. Zmluvy uvoľní Objednávateľ na základe žiadosti Zhotoviteľa doručenej po uplynutí záručnej doby podľa článku IV. ods. 1. Zmluvy a to do 30 dní od doručenia žiadosti Zhotoviteľa.
11. Objednávateľ má právo na úhradu preukázateľných sankcií, udelených mu zo strany štátneho odborného dozoru v dôsledku porušenia Zmluvných povinností zo strany Zhotoviteľa.
12. O prevzatí diela s odstránenými vadami spíšu Zmluvné strany protokol.
13. Zhotoviteľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Zhotoviteľ Objednávateľa písomne upozornil a Objednávateľ na ich dodržaní aj napriek tomu trval. Zhotoviteľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Zhotoviteľ nemohol odvrátiť alebo prekonať, ani ju v dobe vzniku predvídať.
14. Zmluvné strany sa dohodli, že zodpovednosť za vady Diela sa ďalej spravuje príslušnými ustanoveniami ObZ.

# Subdodávatelia

1. Každá Zmluva, na základe ktorej Zhotoviteľ poverí tretiu stranu vykonaním časti Diela sa považuje za Zmluvu so Subdodávateľom. Zhotoviteľ je pred uzatvorením Zmluvy so Subdodávateľom, ktorý nie je uvedený v Prílohe 3 Zmluvy povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Zhotoviteľ povinný uviesť časť Diela, ktorý by mal vykonať Subdodávateľ a presnú identifikáciu Subdodávateľa. Objednávateľ písomne upovedomí Zhotoviteľa o svojom rozhodnutí v lehote do 10 (desiatich) dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
2. V prípade ak Zhotoviteľ, ako uchádzač v rámci verejného obstarávania, ktorého výsledkom je táto Zmluva, využil na preukázanie technickej alebo odbornej spôsobilosti kapacity inej osoby, alebo vlastného zamestnanca, Zhotoviteľ je povinný využívať tieto kapacity inej osoby alebo vlastného zamestnanca pri realizácii predmetu Zmluvy a to počas celej doby trvania tejto Zmluvy. Zhotoviteľ môže nahradiť takúto osobu alebo vlastného zamestnanca len za osobu, ktorá bude spĺňať rovnaké podmienky. Ustanovenie článku VII. ods. 1 Zmluvy sa použije obdobne.
3. Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek Zmluvy so Subdodávateľom a ani jej uzatvorenie nezbavuje Zhotoviteľa žiadneho z jeho záväzkov vyplývajúcich zo Zmluvy.
4. Ak Objednávateľ zistí, že Subdodávateľ nie je schopný plniť si svoje záväzky, môže od Zhotoviteľa okamžite požadovať náhradu za tohto Subdodávateľa alebo aby Zhotoviteľ sám začal vykonávať časť Diela vykonávaného týmto Subdodávateľom, pričom Objednávateľ stanoví Zhotoviteľovi lehotu na nápravu. V prípade, že nedôjde k náprave vzniknutého stavu ani v Objednávateľom stanovenej lehote sa toto konanie Zhotoviteľa považuje za podstatné porušenie tejto Zmluvy.
5. Časť Diela, ktorého vykonávaním poveril Zhotoviteľ na základe Zmluvného vzťahu Subdodávateľa, nesmie byť zverená Subdodávateľom tretej osobe.
6. Každé poverenie tretej strany vykonaním časti Diela a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Zhotoviteľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.

# Sankcie

1. Objednávateľ je oprávnený uplatňovať si Zmluvnú pokutu vo výške 0,1 % z celkovej ceny objednávky za každý deň omeškania, ak je Zhotoviteľ v omeškaní s termínom vykonania Diela podľa príslušnej objednávky v dôsledku ním zanedbaných povinností. Tým nie je dotknuté právo Objednávateľa na náhradu škody.
2. Zhotoviteľ je oprávnený uplatňovať si úrok z omeškania vo výške 0,05 % z nezaplatenej fakturovanej sumy Ceny za Dielo za každý deň omeškania, ak je Objednávateľ v omeškaní s úhradou fakturovanej sumy Ceny za Dielo.
3. V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) ZVO alebo využitie subdodávateľa, ktorý nespĺňa podmienky podľa § 41 ods.1 písm. b) ZVO) alebo povinnosť podľa § 11 ods. 1 ZVO v prípade Subdodávateľa, ktorý má povinnosť zapisovať sa do registra partnerov verejného sektora, má Objednávateľ právo požadovať od Zhotoviteľa uhradenie Zmluvnej pokuty vo výške 1.000,- EUR, a to za každé porušenie ktorejkoľvek z vyššie uvedených povinností, a to aj opakovane. Zároveň má Objednávateľ v prípade porušenia týchto povinností právo odstúpiť od Zmluvy.
4. Zmluvné strany považujú určenie Zmluvných pokút podľa Zmluvy za primerané a dostatočne určité. Zmluvnú pokutu sa zaväzuje Zmluvná strana uhradiť druhej Zmluvnej strane najneskôr do 10 (desiatich) pracovných dní odo dňa doručenia výzvy Zmluvnej strany, ktorá sa si Zmluvnú pokutu nárokuje.
5. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. ObZ.
6. Objednávateľ si v prípade nároku na náhradu škody môže škodu odpočítať z čiastky splatnej v prospech Zhotoviteľa.
7. Zhotoviteľ nemôže postúpiť pohľadávku voči Objednávateľovi vzniknutú na základe tejto Zmluvy na tretiu osobu.

# Komunikácia Zmluvných strán

1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
	1. v deň doručenia zásielky, ak bola zásielka doručená osobne alebo kuriérnou službou; alebo
	2. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
	3. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
3. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.

# Trvanie a zánik Zmluvy

1. Zmluvné strany sa dohodli, že Zmluva sa uzatvára na dobu určitú, a to
	1. na **36 (tridsaťšesť) mesiacov** odo dňa účinnosti Zmluvy; alebo
	2. do vyčerpania finančného limitu vo výške **1.000.000,- Eur bez DPH**, podľa toho, ktorá z uvedených skutočností nastane skôr.
2. Zmluvné strany sa dohodli, že Zmluva môže byť ukončená aj skôr ako je uvedené v tomto článku bod 1. Zmluvy, a to písomným odstúpením od Zmluvy za podmienok dohodnutých v Zmluve, písomnou výpoveďou za podmienok dohodnutých v Zmluve alebo písomnou dohodou Zmluvných strán.
3. Zmluvné strany sa dohodli, že odstúpiť od Zmluvy a požadovať od povinnej Zmluvnej strany náhradu škody môžu pri podstatnom porušení Zmluvného záväzku a v ostatných prípadoch uvedených v Zmluve alebo v ObZ.
4. Za podstatné porušenie Zmluvy Objednávateľ považuje prípady, ak Zhotoviteľ:
	1. nedodrží termíny plnenia podľa objednávky, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
	2. nevykonáva Dielo riadne a v rozsahu dohodnutom podľa Zmluvy;
	3. poverí vykonaním Diela také osoby, ktoré nie sú odborne či zdravotne spôsobilé na vykonávanie príslušných prác;
	4. vykonáva Dielo spôsobom, ktorý je v rozpore so Zmluvou, s osobitnými predpismi a/alebo slovenským technický normám a/alebo pri vykonávaní Diela nepostupuje s odbornou starostlivosťou, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
	5. preukázateľne dodá nekvalitné Dielo, ktoré nezodpovedá účelu Zmluvy;
	6. nevybaví reklamáciu v súlade s článkom 6 Zmluvy;
	7. v prípade zverejnenia Zhotoviteľa v Zozname platiteľov DPH, u ktorých nastali dôvody na zrušenie registrácie v zmysle zákona č. 222/2004 Z. z. o daní z pridanej hodnoty v znení neskorších predpisov; alebo
	8. ako uchádzač v rámci verejného obstarávania, ktorého výsledkom je táto Zmluva, využil na preukázanie technickej alebo odbornej spôsobilosti kapacity inej osoby, alebo vlastného zamestnanca a  tieto kapacity nie sú využívané pri realizácii predmetu Zmluvy alebo akejkoľvek objednávky, alebo neboli nahradené inou osobou alebo zamestnancom v súlade s touto Zmluvou..
5. Objednávateľ má taktiež právo odstúpiť od Zmluvy, ak Zhotoviteľ/Subdodávateľ v čase uzavretia Zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
6. Za podstatné porušenie Zmluvy pre ktoré môže Zhotoviteľ odstúpiť od Zmluvy, sa považuje prípad, ak Objednávateľ opakovane neposkytne Zhotoviteľovi súčinnosť podľa článku II. Zmluvy, a ak Objednávateľ nezjedná nápravu ani po výzve Zhotoviteľa, v ktorej Zhotoviteľ poskytne dodatočnú primeranú lehotu k náprave alebo určené opatrenia k náprave.
7. Výzvy uvedené v tomto článku Zmluvy musia byť písomné a doručené na príslušnú adresu uvedenú v záhlaví Zmluvy.
8. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
9. Odstúpením od Zmluvy Zmluva zaniká, a zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa nedotýka nároku na náhradu škody vzniknutej porušením Zmluvy, Zmluvných pokút a všetkých ďalších ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy. Za práce a dodávky vykonané v súlade so Zmluvou do okamihu odstúpenia Objednávateľa od Zmluvy má Zhotoviteľ nárok na úhradu príslušnej časti Ceny za Dielo. Objednávateľ je oprávnený do záverečného vyúčtovania si započítať straty, škody a sankcie vzniknuté v dôsledku porušenia Zmluvných povinností zo strany Zhotoviteľa, prípadne do doby ich vysporiadania je oprávnený zadržať neuhradené platby.
10. Zmluvu môže Objednávateľ vypovedať aj bez udania dôvodu zaslaním písomnej výpovede Zhotoviteľovi na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Zhotoviteľovi. Objednávky doručené Zhotoviteľovi pred dátumom odoslania výpovede Zhotoviteľovi zostávajú platné a budú vysporiadané v zmysle ustanovení Zmluvy.
11. Zmluvné strany sa dohodli, že Zmluva zaniká aj na základe písomnej dohody Zmluvných strán.

# Osobitné ustanovenia

1. Zmluvné strany týmto vyhlasujú, že:
	1. na ich majetok nebol ku dňu uzavretia tejto Zmluvy vyhlásený konkurz alebo povolená reštrukturalizácia, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k podaniu návrhu na začatie konkurzu alebo reštrukturalizácie na ich majetok,
	2. voči nim nie je ku dňu uzavretia tejto Zmluvy vedené exekučné konanie, konanie o výkon rozhodnutia alebo dobrovoľná dražba na základe návrhu tretej osoby, na základe ktorých by mohlo dôjsť k scudzeniu akéhokoľvek majetku ktorejkoľvek zo Zmluvných strán v akejkoľvek forme v prospech akejkoľvek tretej osoby a v takom rozsahu, že by to mohlo priamym spôsobom ohroziť plnenie povinností Zmluvných strany podľa tejto Zmluvy, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k začatiu takýchto konaní,
	3. voči nim nie je ku dňu uzavretia tejto Zmluvy vedené exekučné konanie alebo konanie o výkon rozhodnutia z titulu nedoplatkov v súvislosti s neplnením daňových, colných alebo odvodových povinností ktorejkoľvek zo Zmluvných strán, na základe ktorého (tohto konania) by mohlo dôjsť k scudzeniu akéhokoľvek majetku ktorejkoľvek zo Zmluvných strán v akejkoľvek forme v prospech akejkoľvek tretej osoby a v takom rozsahu, že by to mohlo priamym spôsobom ohroziť plnenie povinností Zmluvnej strany podľa tejto Zmluvy, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k začatiu takýchto konaní,
	4. im nie je známe, že ku dňu uzavretia tejto Zmluvy bol vyhlásený konkurz, povolená reštrukturalizácia, vedená exekúcia z akéhokoľvek titulu alebo dobrovoľná dražba, a na majetok tretej osoby, pokiaľ by takéto konania mohli priamym spôsobom ohroziť plnenie povinností ktorejkoľvek zo Zmluvných strán podľa tejto Zmluvy, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k začatiu takýchto konaní,
	5. ku dňu uzavretia tejto Zmluvy nie sú insolventní alebo neschopní platiť akékoľvek svoje peňažné záväzky voči svojim veriteľom v termíne ich splatnosti, resp. že je nepravdepodobné, že nedodržia taký záväzok vyplývajúci z inej Zmluvy dohodnutej s ktoroukoľvek treťou osobou, nedodržanie ktorého môže mať priamy vplyv na schopnosť ktorejkoľvek zo Zmluvných strán plniť záväzky podľa tejto Zmluvy, resp. že si nie sú vedomí žiadnych skutočností nasvedčujúcich tomu, že by v budúcnosti mohlo dôjsť k takýmto situáciám,
	6. nie sú im známe žiadne okolnosti obmedzujúce ich oprávnenie uzavrieť túto Zmluvu, najmä že uzatvorenie tejto Zmluvy a vykonávanie práv a plnenie záväzkov z nej vyplývajúcich nie je v rozpore so žiadnym rozhodnutím akéhokoľvek štátneho orgánu a nie je ani viazané na súhlas, povolenie alebo súhlasné vyjadrenie akejkoľvek tretej osoby v zmysle všeobecne záväzných právnych predpisov a pokiaľ áno, že takýto súhlas, povolenie alebo súhlasné vyjadrenie bolo riadne a včas vydané.
2. Zmluvné strany vyhlasujú, že všetky vyhlásenia uvedené v predchádzajúcim bodoch tohto článku Zmluvy sú pravdivé a úplné a zaväzujú sa konať tak, aby riadne plnili všetky povinnosti pre nich z týchto vyhlásení vyplývajúce a aby nenastala žiadna negatívna okolnosť predpokladaná ustanoveniami týchto vyhlásení.
3. Zmluvné strany sú povinné sa vzájomne písomne informovať o všetkých zmenách údajov zapísaných o danej Zmluvnej strane v obchodnom registri, prípadne zápise nových údajov tak, že oznámenie o zmene skutočností zapísaných o danej Zmluvnej strane v obchodnom registri doručia druhej Zmluvnej strane do siedmich (7) pracovných dní od zápisu zmeny údaja, resp. od zápisu nového údaja do obchodného registra, pričom k tomuto oznámeniu musí byť priložený originál výpisu z obchodného registra.
4. Zmluvné strany sú povinné vzájomne sa písomne informovať o zmene štatutárneho orgánu, alebo spôsobe konania štatutárneho orgánu, o zmene osôb poverených konať vo veciach technických, ako aj o zmenách v akýchkoľvek iných osobách výslovne uvedených v tejto Zmluve, pričom toto oznámenie musí byť druhej Zmluvnej strane doručené v lehote do siedmich (7) pracovných dní od takejto zmeny.
5. Objednávateľ a Zhotoviteľ sa zaväzujú, že obchodné a technické informácie, ktoré im boli zverené Zmluvným partnerom, nesprístupnia tretím osobám pre iné účely, ako pre plnenie podmienok tejto Zmluvy.
6. Ak sa v priebehu platnosti tejto Zmluvy zistia nové skutočnosti, ktoré neboli známe pri uzatváraní Zmluvy, je Zhotoviteľ povinný upozorniť Objednávateľa na takú skutočnosť.

# Záverečné ustanovenia

1. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
2. Meniť alebo dopĺňať obsah tejto Zmluvy je možné iba formou písomných dodatkov, ktoré budú platné, ak budú riadne potvrdené a podpísané oprávnenými zástupcami obidvoch Zmluvných.
3. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
4. Práva a povinnosti zo Zmluvy prechádzajú na právnych nástupcov Zmluvných strán. Zhotoviteľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
5. Zmluvné strany sa dohodli, v rozsahu v akom to právne predpisy pripúšťajú, že vylučujú právo Zhotoviteľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Zhotoviteľovi.
6. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Zhotoviteľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Zhotoviteľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
7. Objednávateľ podpisom Zmluvy akceptuje Subdodávateľov Zhotoviteľa, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie vykonať časť Diela preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 4 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Zhotoviteľ v úmysle zadať Subdodávateľovi, konkrétnu časť Diela, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
8. Zhotoviteľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie vykonať časť Diela preukazuje vo vzťahu k tej časti predmetu zákazky, ktorú má subdodávateľ plniť. Zhotoviteľ je povinný Objednávateľovi najneskôr tri (3) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Zhotoviteľ v úmysle zadať Subdodávateľovi, konkrétnu časť Diela, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.
9. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
10. Žiadna zo Zmluvných strán nezodpovedá za omeškanie alebo nesplnenie svojej Zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Za nepredvídateľnú skutočnosť, ktorú Zmluvná strana nemôže ovplyvniť sa nepovažuje ochorenie korona vírusu COVID-19. Povinná Zmluvná strana sa zaväzuje omeškanie alebo nemožnosť plnenia Zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej Zmluvnej povinnosti.
11. Táto Zmluva nadobúda platnosť dňom jej podpisu oprávnenými zástupcami obidvoch Zmluvných strán a účinnosť deň po jej zverejnení na webovej stránke Objednávateľa podľa § 47a ods. 1 zákona č. 40/1964 Zb. Občianskeho zákonníka, v znení neskorších predpisov.
12. Táto Zmluva je vyhotovená v piatich rovnopisoch, z ktorých tri vyhotovenia si ponechá Objednávateľ a dve vyhotovenia Zhotoviteľ.
13. Zmluvné strany vyhlasujú, že si túto Zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v Zmluve strany považujú za určité a zrozumiteľné, vyjadrené nie v tiesni a nie za nápadne nevýhodných podmienok. Zmluvným stranám nie je známa žiadna okolnosť, ktorá by spôsobovala neplatnosť niektorého z ustanovení Zmluvy. Zmluvné strany na znak svojho súhlasu s obsahom tejto Zmluvy túto Zmluvu podpisujú.
14. Neodlučiteľnou súčasťou Zmluvy sú nasledujúce prílohy:
* Príloha č. 1 – Cenová ponuka prác Zhotoviteľa,
* Príloha č. 2 – Spôsob realizácie Diela a predpísané technológie,
* Príloha č. 3 – Zoznam subdodávateľov,
* Príloha č. 4 – Objednávkový formulár

|  |  |
| --- | --- |
| Za Objednávateľa | Za Zhotoviteľa |
| V Bratislave dňa (doplniť) | V (doplniť) dňa (doplniť) |
| ......................................................................Ján Hrčka, starosta | ......................................................................(doplniť) |

**Príloha č. 1 Cenová ponuka prác Zhotoviteľa - Rozpočet**

**Príloha č. 2 Spôsob realizácie Diela a predpísané technológie tvorí**

Predmetom zákazky sú opravy vrchnej vrstvy pozemných komunikácií, parkovísk a verejných priestorov, ktoré sú v správe mestskej časti Petržalka t. z. (i) opravy a rekonštrukcie (tj. vyspravenie) výtlkov krytu, (ii) opravy prepadov komunikácií, (iii) opravy porúch asfaltových krytov asfaltovým betónom, (iv) oprava chodníkov a to všetko so zarezaním okrajov obrusnej vrstvy do pravidelných plošných tvarov, vybúranie a odstránenie podkladov alebo krytov asfaltových vrstiev, vybúranie a odstránenie podkladov z betónu, odstránenia úlomkov, uvoľnených kamenných zŕn a vyčistenia poškodeného miesta od zbytkov zmesi, nánosov a pod., rezanie asfaltového krytu alebo podkladu, zarovnanie vybúraného povrchu, aplikácia asfaltového penetračného náteru, pokládka, zhutnenie a zarovnanie asfaltovej zmesi AC 11 O, tr. II, aplikácia trvalo pružnej asfaltovej zálievky na styku novej obrusnej asfaltovej vrstvy s okolitým asfaltovým povrchom v rozsahu špecifikovanom verejným obstarávateľom počas plnenia zákazky a v súlade so špecifikáciou jednotkových cien prác a dodávok, ktorý tvorí prílohu č. 1 Rámcovej zmluvy.

Zhotoviteľ použije technologické postupy, materiály a výrobky, ktoré zaistia kvalitné plnenie. Počas uskutočňovania stavebných prác zhotoviteľ preukáže úroveň kvality použitých materiálov vyhláseniami o parametroch v zmysle zákona č. 133/2013 Z.z. v znení vyhlášky č. 162/2013 Z.z.

Pri vykonávaní prác sa uchádzač zaväzuje dodržiavať kvalitatívne parametre v súlade so Slovenskými technickými normami (STN) a Slovenskými technickými normami európskymi (STN EN), ako i zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákonom č. 133/2013 Z. z. o stavebných výrobkoch a o zmene a doplnení niektorých zákonov v súvislosti s vyhláškou č. 162/2013 Z.z. ktorou sa ustanovuje zoznam skupín stavebných výrobkov a systémy posudzovania parametrov, zákonom č. 135/1961 Zb. o pozemných komunikáciách (cestný zákon) v znení neskorších predpisov, zákonom č. 8/2009 Z. z o cestnej premávke a o zmene a doplnení niektorých zákonov v znení neskorších predpisov a vyhláškou MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov.

Vlastnosti zmesi, technológie a postupy prác pri opravách sa musia realizovať v súlade s TP 032 Riadenie kvality hutnených asfaltových zmesí vydanom Ministerstvom dopravy, výstavby a regionálneho rozvoja SR s účinnosťou od 01.12.2016 a TP 047 Katalóg technológií na opravy základných typov porúch vozoviek, Dodatok č.1 vydanom Ministerstvom dopravy, výstavby a regionálneho rozvoja SR s účinnosťou od 20.11.2018.

Zhotovenie diela spočíva v realizácii stavebných prác súvisiacich s vyššie uvedenými opravami odborným personálom vrátane zabezpečenia dodávok súvisiacich stavebných materiálov a všetkých činností súvisiacich s predmetnými stavebnými prácami ako sú vybúranie a odstránenie hmôt na skládku, osadenie dočasného zvislého dopravného značenia, jeho údržba a premiestňovanie počas zhotovovania diela a odstránenie po jeho ukončení v prípade obmedzenia dopravy na jestvujúcich pozemných komunikáciách, zaistenie bezpečnosti všetkých účastníkov cestnej premávky, zaistenie bezpečnosti a ochrany zdravia pri práci, zaistenie bezpečnosti a ochrany životného prostredia, vykonanie všetkých nutných skúšok a meraní vyžadovaných STN, dodanie vyhlásení o parametroch použitých materiálov, uvedenie všetkých priľahlých spevnených plôch a zelene do pôvodného stavu, naloženie, premiestnenie a uloženie vybúraných hmôt a sutí vrátane poplatku za ich uskladnenie s predložením dokladu, ktorý deklaruje umiestnenie resp. uskladnenie na mieste tomu určenom (napr. skládka odpadov), a.i. Rozsah jednotlivých opráv bude stanovený v minimálnom rozsahu 100 ton asfaltovej zmesi na miestach vo vzdialenosti max 2 km.

 Na zabezpečenie spolupôsobenia asfaltových vrstiev navzájom sa vž̧dy aplikuje spojovací asfaltový postrek podľa STN 73 6129 asfaltovou emulziou.

Vlastnosti použitých asfaltových zmesí, ako aj vlastnosti vstupných materiálov použitých na výrobu asfaltových zmesí, t.j. kameniva, kamennej múčky a asfaltov musí deklarovať ich výrobca vo vyhlásení o parametroch v zmysle zákona č. 133/2013 Z. z. Vlastnosti vyrábanej asfaltovej zmesi musí deklarovať jej výrobca vo vyhlásení o parametroch s príslušnou výrobnou normou rady STN EN 13108 v zmysle zákona č. 133/2013 Z. z. Asfaltové zmesi sa nesmú klásť za dažďa alebo ak je na ložnej vrstve vodný film, sneh či zvyšky ladu. Pri kladení asfaltových zmesí musí zhotoviteľ rešpektovať TKP č. 6 Hutnené asfaltové zmesi vydané Ministerstvom dopravy, výstavby a regionálneho rozvoja SR s účinnosťou od 20.12.2019 .

Technické špecifikácie a požiadavky na uskutočňovanie stavebných prác, ktoré sa vyžadujú od zhotoviteľa:

* Dodržiavanie platných technických noriem: STN 73 6114 Vozovky pozemných komunikácií. Základné ustanovenia, STN 73 6121 Stavba vozoviek. Hutnené asfaltové vrstvy, STN 73 6129 Stavba vozoviek. Postreky a nátery, STN EN 13 108-1 Asfaltové zmesi. Požiadavky na materiály. Časť 1: Asfaltový betón, STN EN 13108-20 Asfaltové zmesi. Požiadavky na materiály. Časť 20: Počiatočná skúška typu, STN EN 13108-21 Asfaltové zmesi. Požiadavky na materiály. Časť 21: Vnútropodniková kontrola výroby.

Projekt organizácie dopravy – projekt organizácie dopravy počas prác na pozemných komunikáciách, prerokovaný a schválený v operatívnej komisii pre určovanie dopravných značiek a dopravných zariadení magistrátu hl. mesta Bratislavy, odsúhlasený mestskou časťou Bratislava- Petržalka ako cestným správnym orgánom a Krajským dopravným inšpektorátom Policajného zboru Bratislava.

Zameranie, opis a následné opravy výtlkov vo vzájomnej súčinnosti poverených osôb zmluvných strán podľa preberacieho a odovzdávacieho protokolu.

Ak sa v opise predmetu zákazky uvádza konkrétny výrobok alebo výrobca materiálov alebo tovarov, uchádzač môže oceniť výrobok, materiál alebo tovar ekvivalentný alebo rovnakých vlastností.

Rozsah a druh stavebných prác a dodávok bude závisieť od výšky finančných prostriedkov v rozpočte verejného obstarávateľa v príslušnom kalendárnom roku v období trvania zmluvy.

* **Príloha č. 3 – Zoznam subdodávateľov,**

|  |  |  |
| --- | --- | --- |
| P. č. | Identifikácia subdodávateľa (názov, IČO, sídlo/miesto podnikania, osoba oprávnená konať v rozsahu meno a priezvisko, adresa pobytu, dátum narodenia) | Rozsah predpokladaného plnenia Zmluvy (v percentách) |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Príloha č. 4**

**Objednávkový formulár**

Objednávateľ:

Názov: Mestská časť Bratislava – Petržalka

Sídlom: Kutlíkova 17, 852 12 Bratislava

IČO: 00603201

DIČ: 2020936643

IČ DPH: SK2020936643

Bankové spojenie: Prima Banka Slovensko, a.s.

IBAN: SK41 5600 0000 0018 0059 9001

e-mail: rtc@petrzalka.sk

Konajúca prostredníctvom: Ján Hrčka, starosta

(ďalej len „**Objednávateľ**“)

Zhotoviteľ:

Názov: (doplniť)

Sídlom: (doplniť)

IČO: (doplniť)

DIČ: (doplniť)

IČ DPH: (doplniť)

Bankové spojenie (IBAN): (doplniť)

e-mail: (doplniť)

Konajúca prostredníctvom: (doplniť)

(ďalej len „**Zhotoviteľ**“)

Objednávateľ si týmto v súlade s Rámcovou zmluvou č. (doplniť) zo dňa (doplniť) u Zhotoviteľa objednáva stavebné práce v nasledujúcom rozsahu:

|  |  |  |  |  |  |
| --- | --- | --- | --- | --- | --- |
| P. č.  | Miesto plnenia | Termín začatia realizácie prác | Termín skončenia realizácie prác | Rozsah činnosti | Cena |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |

|  |
| --- |
| V Bratislave dňa (doplniť) |
| ......................................................................Ján Hrčka, starosta |